Tünde, Anita, Klotild zsákban hozzák a meleget
Nagyon menő időjárásra számíthatunk a jövő héten, elő a napszemüvegekkel és a fecskékkel!
A címben említett névnapokat ünnepelhetjük sorban hétfőn, kedden és szerdán, de még ennél is fontosabb lesz, hogy a névnapi bulik jó időben zajlanak majd. A Köpönyeg előrejelzése szerint itt a június, ezzel együtt itt a nyári idő.

Vasárnap még lehetnek záporok és zivatarok, de alapvetően sok lesz a napsütés, reggel 13, napközben 25 fok várható. Hétfőn fokozódik a meleg: már 30 fok is lehet a szerencsésebb tájakon, eső pedig nem várható.

A kedd és a szerda már echte kánikula lesz, 29-30 fok körüli hőmérsékletek várhatók országosan, némi déli széllel fűszerezve. Csütörtökön megint lehetnek záporok, zivatarok, pénteken pedig az északkeleti széllel frissebb levegőt kapunk.
Belföld